**UTBYGGINGSAVTALE**

mellom

**Ane og Øyvind Bræin Aas**(heretter benevnt som ”utbygger”)

og

 **ØYER KOMMUNE** (heretter benevnt som ”kommunen”) **Org. nr 961381185**

# AVTALENS GRUNNLAG OG FORMÅL

Avtalen gjelder gjennomføringen av reguleringsplanen for Høghaugen H6B (planID 201808) i henhold til plankart og planbestemmelser vedtatt den 29.04.2021 i KST-sak nr. 63/21.

Utbyggingsavtalen har sitt grunnlag i vedtak etter plan- og bygningslovens § 64a fattet 30.11.2006 i KST-sak nr. 0075/06 og Utbyggingsprogram for Øyer sør vedtatt 25.09.2008 i KST-sak nr. 0059/08.

Avtalen presiserer de krav som Øyer kommune forutsetter ovenfor utbygger for gjennomføringen av ovenfor nevnte reguleringsplan. Avtalen har også til formål å fordele og klargjøre ansvars- og rettighetsforhold mellom partene under utbyggingen og for overtakelse av ferdigstilte anlegg.

# EIER OG RETTIGHETSFORHOLD

Utbygger er selv ansvarlig for å erverve og sikre de privatrettslige rettigheter som er nødvendig for å gjennomføre utbyggingen både innenfor og utenfor planområdet.

I de tilfeller det er nødvendig skal det også sikres kommunale rettigheter for atkomst, rett til å ha ledninger og andre VA-anlegg på privat grunn, herunder rett til å forestå nødvendig vedlikehold og utbedringer av slike innretninger. Det er en forutsetning for kommunal overtakelse at det er sikret rettsvern for slike rettigheter for veg og VA-anlegg.

# UTBYGGERS ANSVAR OG BIDRAG

Utbygger er ansvarlig for all planlegging, prosjektering, kontrahering av entreprenører, drift i byggeperioden og byggeledelse som til enhver tid omfattes av den private utbyggingen. Utbygger står selv fritt til å velge entreprenør og entrepriseform, under forutsetning av kvalifisert entreprenør, se SAK10 § 9-1.

Utbygger er ansvarlig for finansiering av all infrastruktur som er nødvendig for gjennomføringen innen planområdet, og skal videre betale en forholdsmessig andel av den belastningen utbyggingen medfører utenfor planområdet så langt det er hjemmel for det i plan- og bygningslovens regler om utbyggingsavtaler.

* 1. **Utbyggers ansvar innen planområdet:**

All privat utbygging som gjelder fremføring av vei, vann og avløp fram til og gjennom planområdet. Herunder håndtering av overvann og etablering av brannhydranter i henhold til godkjent plan for vann og avløp. Alle krav i jfr. plan- og bygningslovens bestemmelser for plikt til opparbeidelse av veg, vann og avløp gjøres gjeldende som del av utbyggingsavtalen.

1. Framføring av el- og telekabler og andre tekniske installasjoner som er nødvendig for plangjennomføring må foreligge før det blir gitt ferdigattest.
2. Utbygger har ansvar for utarbeiding av overvann- og flomsikringstiltak i tråd med «Flom- og overvannsplan for Høghaugen, 02.12.2020.»

- Tiltak beskrevet for bestemmelsesområde #1 skal være gjennomført før det kan gis tillatelse til tiltak innenfor byggeområde F1, F2 og F4.

- Alle beskrevne tiltak for bestemmelsesområde #2-5 skal være gjennomført før ny bebyggelse kan tas i bruk.

- Anbefalte utbedringstiltak ved utløp av stikkrenne under Hundersetervegen skal

utbedres og trygg flomveg skal etableres før ny bebyggelse tas i bruk.

- Dypdreneringsgrøft foreslått som sikker flomveg for Skalmstadbekken før kulvert under Hundersetervegen skal etableres før utbyggingen igangsettes.

- Plan for drift- og vedlikehold skal foreligge senest ett år etter første gitte brukstillatelse.

1. Skiløyper (inkl. skibru,) turveger og fellesområder innen planområdet opparbeides før ny bebyggelse tas i bruk.
2. Utbygger er ansvarlig for opparbeidelse av planfri kryssing av Hundersetervegen for skiløype. Dette tiltaket er definert som et nødvendig trafikksikringstiltak i utbyggingsprogrammet. Det fremgår av reguleringsplanens bestemmelser at denne skal etableres før ny fritidsbebyggelse tas i bruk.
3. Utbygger har ansvaret for all vei- og adresseskilting innen planområdet.
4. Før ny fritidsbebyggelse tas i bruk skal det foreligge avtale om bruk av godkjent

renovasjonsplass.

* 1. **Utbyggers forholdsmessige bidragsplikt utenfor planområdet:**
1. Før utbygging av reguleringsplan for Høghaugen øvre igangsettes, skal ny kommunal hovedledning for vann og avløp sør for Hafjell alpinanlegg være sikret i tråd med forprosjekt fra Norconsult (2017). Anleggsbidrag til dette prosjektet utformes i egen avtale.
2. Utbygger er ansvarlig for å betale en forholdsmessig andel av den belastningen utbyggingen

medfører for atkomstvegen som ligger utenfor planområdet jfr. utredninger og analyse i

Utbyggingsprogrammet for Øyer sør. Prioriterte strekninger fremgår av utbyggingsprogrammet.

1. For tuntomter og enkelttomter er den forholdsmessige andelen kalkulert til 30 000,- kr per enhet. Den forholdsmessige andelen for området er beregnet ut fra det totale utbyggingspotensialet tilknyttet nærliggende planområder, gitt i utbyggingsprogrammet.

Den forholdsmessige andel skal innbetales til sperret konto i forbindelse med tomtesalg. I forhold til sperret konto reguleres dette i egen avtale.

1. Kommunen skal sørge for gjennomføring av utbedringstiltaket og skal bidra med en forholdsmessig andel til tiltaket.
2. Når minst 50 % av enkelttomtene innen planområdet er solgt, kan kommunen kreve utløst utbyggers samlede sum for delfinansiering av tiltakene, i henhold til antall regulerte enkelttomter. Kommunen kan først kreve delfinansiering fra tuntomter når disse er realisert.
3. Dersom sluttregnskapet viser at kostnadene pr. tomt som har krav på seg om deltakelse, blir mindre enn kalkulert beløp, tilbakeføres overskytende innbetaling.

# TEKNISKE KRAV TIL VA-ANLEGG OG VEGER

## 4.1 VA-anleggAll prosjektering og utførelse av VA- anlegg skal skje i tråd med Øyer kommunes VA- norm. Plandokumentasjon skal være iht. VA-normens bestemmelser og skal godkjennes av Øyer kommune før det gis igangsettelsestillatelse. Øyer kommune overtar vederlagsfritt etter ferdigstillelse, hovedledningsnett inkl. tekniske installasjoner som pumpestasjoner etc. for fremtidig drift og vedlikehold.

## 4.2 Samferdselsanlegg og teknisk infrastruktur, privat kjøreveg og annen veggrunn

Privat veg i reguleringsplanområdet skal opparbeides i henhold til vedtatt reguleringsplan. Vegene skal ha nødvendige stikkrenner, og vegen skal om nødvendig tilrettelegge for flomsikringstiltak.

# REFUSJON AV MVA. VIA KOMMUNAL OVERTAKELSE

Etter at VA-anlegget er overtatt forplikter Øyer kommune seg til å refundere mva. i henhold til de til enhver tid gjeldende regler etter merverdiavgiftslovgivningen. Pr dato gjelder refusjon av all inngående mva. dersom anlegget overtas og driftes i merverdiavgiftspliktig sammenheng. Refusjon utbetales over en periode på 10 år. Egen avtale må inngås ved overtakelse av anlegget. Utbygger må dokumentere påløpte kostnader, herav mva.

# VARIGHET OG REFORHANDLING AV AVTALEN

Avtalen gjelder helt frem til alle forhold som avtalen omhandler er oppfylt eller reforhandlet. Dette omfatter all opparbeidelse av beskrevne innretninger og tiltak, også overtakelse av de tekniske anlegg som skal overtas av kommunen i henhold til egen avtale, samt at alle bidrag er oppfylt og betalt i henhold til punkt 3.2.

Dersom utbygger selger eller på annen måte overdrar deler av eiendom eller prosjekt som hjemles av denne avtalen, står utbygger fremdeles ansvarlig for gjennomføringen av de avtalefestede forholdene i avtalen. Overdragelse av utbyggers rettigheter og forpliktelser etter avtalen til ny utbygger skal godkjennes av Øyer kommune, og avtalefestes som en ny utbyggingsavtale for politisk behandling.

Dersom utbygger innfrir alle sine økonomiske forpliktelser i henhold til pkt. 3.2 og det likevel ikke er mulig å gjennomføre avtalen i sin helhet, gir dette utbygger rett til å reforhandle avtalen.

Alle endringer av avtalen skal behandles etter plan- og bygningslovens bestemmelser for saksbehandling av utbyggingsavtaler.

Denne avtalen foreligger i 2 likelydende eksemplarer, der hver av partene beholder hvert sitt eksemplar.

Øyer kommune Utbygger

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jon Halvor Midtmageli Ane og Øyvind Bræin Aas